།

ཞི་དྲག་གི་ཉེར་སྤྱོད་ལྔ་པོ་མདུན་ནས་ཕྲེང་ཚར་དུ་བཤམ།དེ་མདུན་ནམ་གཡས་གཡོན་གང་བདེར་རེ་བའི་གདན་འབྲུ་ནག་གི་ཚོམ་བུ་བཀོད་པ་ལ།དུར་ཁྲོད་ཀྱི་ས་དང་ས་ནག་དུག་ཁྲག་གིས་ཆུས་སྨྲས་པ་ལ་དབང་ཕྱུག་གི་མཚན་མ་མཐོ
གད་པ་ནང་ཁོང་སྟོང་བྱས་པ་ལ།དུག་ཤོག་ལ་ཟློག་སྔགས་བྲིས་པ་དང་།དབང་ཕྱུག་དྲག་སྔགས་བཟླས་པའི་ཡུངས་ཐུན་བླུགས་ལ་ཞབས་བསྡ་མ།རང་འདྲ་ཆུང་བ་བརྒྱད་ཀྱིས་བསྐོར་ལ་བཞག།གཞན་ཡང་ཐུན་གཏོར་གུ་གསུམ་ནག
པོ་མཚེ་ཡུངས་ཀྱིས་བརྒྱན་པ།ཚོགས་ཀྱི་ཡོ་བྱད།བདུད་བཞི་ལིངྒ་བསྒྲལ་བ་སྟབ་རྒྱུ།ཕུར་པ།སྒྲོལ་གྲི་སོགས་མཁོ་བའི་ཡོ་བྱད་རྣམས་ཚེགས་པར་བྱའོ།།གཉིས་པ་ལ་གསུམ།བདག་བསྐྱེད་བསྙེན་པའི་རྫོང་བཅའ་བ།མདུན
བསྐྱེད་ཟློག་པའི་དཔུང་གསར་བ།རྗེས་འཕང་བའི་ལས་ཀྱི་གཡུལ་འགྱེད་པའོ།།དང་པོ་ནི།ཚིག་བདུན་སྔོན་དུ་འགྲོ་བས།བླ་མ་སྐུ་གསུམ་མ་དང་།བརྒྱུད་པའི་གསོལ་འདེབས་ནས་བརྩམས་ལས་བྱང་མཐར་ཆགས་སུ་བཏང་།སྔ
དོའི་རིགས་ལ་རྩ་བའི་འཛབ་བསྙེན་གང་འགྲོ་བཟླས་ལ་མཆོད་བསྟོད་བྱའོ།།གཉིས་པ་ནི།ཉིན་དང་པོར་ཐོག་མར་གཏོར་ཟོར་ལ་གནོད་བྱེད་དགྲ་བགེགས་རྣམས་ཚོགས་ཐ་མ་ཇི་ལྟ་བ་བཞིན་དགུག་གཞུག་ཉེར་གཅིག་གམ་བདུན་གྱི་མཐར་ཕུར་བུ
བསྲིབ་བཞིན་གདེངས་པའི་སྟབས་དང་བཅས་སྒྲོལ་ཚིག་བརྗོད་ལ་དམིགས་པ་བྱ།གཏོར་མ་ངོ་བོ་བདུད་རྩི་ལ་རྣམ་པ་དགྲ་བགེགས་བསྒྲལ་བའི་ཤ་ཁྲག་གི་རྒྱ་མཚོ་ཆེན་པོར་གྱུར་པར་བསམས་ལ།ལས་བྱང་ལྟར།ཧཱུཾ།

ལངྐ་པུ་རི་སྲིན་པོའི་ཡུལ།ཅེས་སོགས་ཀྱིས་སྤྱན་དྲངས།རྩ་སྔགས་མཐར།གནོད་བྱེད་དགྲ་བགེགས་ཀྱི་ཤ་ཁག་རུས་པ་ལ་ཁ་རཾ་ཁཱ་ཧི།ཞེས་བཏགས་པ་བདུན་གྱིས་ཕུལ་བས་ལྷག་མ་མ་ལུས་པར་བཞེས་པར་བསམ།
མདུན་ཏུ་སྤྱན་དྲངས་པའི་གཉིས་མེད་དུ་ཐིམ་པར་མོས་ཛཿཧཱུྃ་བྃ་ཧོཿཞེས་བརྗོད་པ་ནི་ཟད་པར་ཏེ་ཚར་གཉིས་པ་ཕན་ཆད་ལ་མི་དགོས་སོ།།དེ་ནས་བདག་མདུན་གཉིས་ཀ་དྲག་པོ་ཕུར་མཇུག་ཅན་གསལ་གདབ་པ་ནི།ཧཱུཾ།བདག
དང་དྲག་པོའི་གཏོར་མ་ནི།།བདུད་འདུལ་ཀརྨ་དྲག་པོའི་སྐུ།།ལྗང་ནག་དུ་བའི་མདོག་ལྟ་བུ།།ཞལ་གཅིག་ཕྱག་གཉིས་རྒྱན་རྣམས་རྫོགས།།ཕྱག་གཡས་སྣ་ཚོགས་རྡོ་རྗེ་ཕྱར།།ཕྲིན་ལས
སྣ་ཚོགས་མཛད་པའི་རྟགས།།ཉོན་མོངས་བདུད་བཞི་ཟིལ་གྱིས་གནོན།།གཡོན་པས་སེང་ལྡེང་ཕུར་པ་གདེངས།།ཤེས་རབ་སྙིང་རྗེས་སྒྲོལ་བའི་ཕྱིར།།ཞིང་བཅུའི་རུ་དྲ་སྒྲོལ་བའི་རྟགས།།
སྐུ་སྨད་ཕུར་པའི་དཔལ་དང་ལྡན།།གནམ་ལྕགས་འབར་བའི་ཐོག་ལྟར་གྱུར།ཞེས་གསལ་བཏབ་ལ།ལས་བྱང་གི་སྤྱན་འདྲེན་ནས་བསྟོད་པའི་བར་རྒྱས་པར་བཏང་བའི་གཞུང་བསྟོད་མཇུག་ཏུ།དགྲ་བགེགས།
རུ་དྲ་སྒྲོལ་བའི་ལས་མཛོད་རིག།ཅེས་སྦྱར།བཟླས་དམིགས་ནི།ཐུགས་ཀར་མཐིང་ནག་རྡོ་རྗེའི་དབུས།།ཧཱུཾ་ཡིག་མཐའ་རུ་ལས་སྔགས་ནི།།མགར་གྱི་ཞུན་མེ་ལྟ་བུར་འཕྲོ།།འབར་བ་དྲག

པོའི་སྐུ་རུ་གསལ།ཞེས་པའི་ཏིང་ངེ་འཛིན་གསལ་བས་རྩ་སྔགས་ཀྱི་ཤམ་བུར།གནོད་བྱེད་བདུད་བཞིའི་སྙིང་ལ་རཾ་རཾ་ཐུལ་ཐུལ།ཏྲིག་རྦད་ཏྲིག་རྦད།ཧ་ལ་པ་ཏི་ཏྲིག་ནན་རྦད།ཅེས་བཏགས་པ་ཅི་མང་བཟླ།
ཟོར་སྒྲུབ་པ་ནི།བཀའ་སྡོད་དབང་ཕྱུག་གི་ཟོར་གཏོར་ལ་དམིགས་ནས།བདག་དང་དྲག་པོའི་ཟོར་གཏོར་ནི།།མི་ཟད་དབང་ཕྱུག་ཆེན་པོའི་སྐུ།།ཤིན་ཏུ་ཆེ་བ་གྱེན་དུ་འགྲེངས།།འབྲས་བུ་ཀླུ་ཡི་ཡུལ་དུ་ཟུག།སྐྱེད་པ
མིམི་ཡི་ཡུལ་དུ་ལྡེམ།།མགོ་བོ་ལྷ་ཡི་ཡུལ་དུ་འཁྱོགས།།ཆུ་སྦུབས་བསྐལ་པའི་མེ་ལྟར་འབར།།སྐུ་ཡི་བ་སྤུའི་བུ་ག་ནས།།ཞུན་གྱི་མེ་སྟེགས་ཁྲོ་བོ་འཕྲོ།།སྔགས་བཟླས་མེ་ཡི་འོད་ཟེར་གྱིས།།
གནོད་བྱེད་ཐམས་ཅད་ཚིག་པར་གྱུར།ཨད་ཏྲ་སད་ཏྲ་སོ་ལེ་བཾ།གྷུ་ལི་བྷི་བྷྱོ།ཨུརྞོ་ཨུཎྜོ།ཐུན་ཆོ་ག་ཐུན་ཆོག།ར་རྣོ་ཐུན་ཆོག།བ་སོ་བ་སོ་ཏི་ཏོ་ནག་པོ་སརྦ་ཐུག་སཱཾ།བྱད་སྟེམས་མཱ་ར་ཡ་ཟློག།
ཡར་ཟློག།མར་ཟློག།ཚལ་པ་གས།མཱ་ར་ཡ་ཟློག།ཅེས་མང་དུ་བཟླ་ཞིང་ཐུན་ལའང་སྔགས།དེ་ནས་ཆོས་སྲུང་འདི་ཕལ་ཆེར་ལ་མི་སྣང་བརྟག་གཏེར་སྲུང་ལ་གཏོར་མ་ཕུལ་ཏེ་ལས་ཀྱི་རྒྱབ་བསྦྱོར།ཚོགས་བྱིན
རླབས་བྱས་ལ་ཚོགས་དང་པོ་བར་པ་གཉིས་ཕུལ།འདིར་མཐའི་དམག་དཔུང་ངམ་དགྲ་བགེགས་ལྟ་བུ་མིང་སྤེལ་སྦྱར།ཐ་མ་བསྐལ་མཆོད་ལ་བརྟེན་ནས་ཟློག་པའི་ཕྲིན་ལས་བཅོལ་པ་ནི།བདུད་བཞིའི་ལིངྒ་ཟུར་པ་མདུན་ཏུ་ལྕགས་ཧོམ་ལ

བཀོད་དེ།ཐུགས་དམ་བསྐུལ་པ་ནི།ཧཱུཾ།གནམ་ལྕགས་གཞལ་ཡས་མེ་དཔུང་འབར་བའི་དབུས།།བདུད་བཞི་འདུལ་མཛད་ཀརྨ་དྲག་པོ་རྩལ།།བཞེངས་ཤིག་བཞེངས་ཤིག་ཆོས་ཀྱི་དབྱིངས་ནས།
བཞེངས།།བགེགས་ཚོགས་བདུད་དཔུང་མ་ལུས་དགྲ་ལ་སྦྱར།།མ་ཧཱ་དེ་བ་སྲིད་པའི་མེས་པོ་ཆེ།བསྐལ་པའི་མེ་རླུང་བར་སྣང་ཁམས་འཁྲུགས་པས།།ནད་གདོན་པར་གཅོད་རྐྱེན་ངན་མ་ལུས་པ།
གནམ་ལྕགས་ཟོར་གྱིས་དགྲ་བོའི་སྟེང་དུ་སྦྱར།།བདུད་འདུལ་ཀརྨ་དྲག་པོའི་ལྷ་ཚོགས་ཀྱིས།།སངས་རྒྱས་བསྟན་བཤིགས་དཀོན་མཆོག་དབུ་འཕང་སྨོད།།བླ་མའི་སྐུ་དགྲ་རྣལ་འབྱོར་ཡོང་ལ་འཚེ།།
ཁྱད་པར་བདག་སོགས་རྒྱུ་སྦྱོར་ཡོན་བདག་ལ།།གནོད་བྱེད་གཟུགས་ཅན་དགྲ་དང་གཟུགས་མེད་བགེགས།།ཡང་སྒོས་ལོག་འདྲེན་དམ་སྲི་འབྱུང་པོའི་དཔུང་།།རྦད་འདྲེ་རྒོད་གཏོང་བྱེད་མ་མཁན་པོ་
སོགས།།རྣམ་པར་ཤེས་པ་བླ་སྲོག་ཚེ་གསུམ་རྣམས།།ཐར་མེད་འགྲུབ་ཁུང་ནག་པོའི་ནང་འཁྲིད་དེ།།བདུད་བཞིའི་གཟུགས་བརྙན་དམིགས་བྱའི་ཁོག་པ་རུ།།མིང་བྱང་ཡི་གེར་བཏབ་པ་འདི
ཉིད་ལ།།ད་ལྟ་ཉིད་དུ་འགུགས་བསྟིམ་ཕྲིན་ལས་མཛོད།ཅེས་བསྐུལ།གསེར་སྐྱེམས།རཾ་ཡཾ་ཁཾ།ཨོཾ་ཨཱཿཧཱུཾ་ཧ་ཧོཿཧྲིཿའདོད་ཡོན་ཟག་པ་མེད་པའི་བདུད་རྩིའི་རྒྱ་མཚོ་ཆེན་པོར་གྱུར།

ཅེས་བྱིན་རླབས་ལ།ཧཱུཾ།བརྒྱུད་གསུམ་བླ་མ་ཡི་དམ་སོགས་སམ།ཡང་ན།ཧཱུྃ།རེག་འཛིན་རྩ་བརྒྱུད་བླ་མ་དམ་པ་དང་།།བདེ་གཤེགས་ཀུན་འདུས་ཞི་ཁྲོ་རབ་འབྱམས་ལྷ།།
ཁྱད་པར་ཡང་གསང་དྲག་པོའི་ལྷ་ཚོགས་ཀྱིས།།གསེར་སྐྱེ་མས་འདི་བཞེས་རྣལ་འབྱོར་མཐུ་དཔུང་བསྐྱེད།།མ་མགོན་ལྕམ་དྲལ་དམ་ཅན་རྒྱ་མཚོའི་ཚོགས།།དྲེགས་པའི་སྡེ་དཔོན་སུམ་ཅུ་ཡབ་ཡུམ་
སས།།བཀའ་ཉན་བྲན་གཡོག་མངག་གཞུག་བཅས་རྣམས་ཀྱིས།།གསེར་སྐྱེམས་འདི་བཞེས་རྣལ་འབྱོར་མཐུ་དཔུང་བསྐྱེད།།སྔགས་འཆང་བདག་གི་རིགས་ཀྱི་སྲུང་མ་དང་།།ས་ཕྱོགས།།
འདི་སོགས་ཡུལ་གཞི་གནས་ཀྱི་བདག།ལོ་ཟླ་ཞག་དུས་ཚེས་ལ་དབང་བའི་ལྷ།།གསེར་སྐྱེ་མས་འདི་བཞེས་རྣལ་འབྱོར་མཐུ་དཔུང་བསྐྱེད།ཅེས་ཕུལ།རྩ་གཞུང་དགོངས་པ།མདོར་བསྡུ་ན་འདི་མཚམས་ཧོམ
བསྐྱེད་མདོར་བསྡུས་དང་ལས་བྱང་དང་ཚོགས་ཐ་མའི་འགུགས་བསྒྲལ་བཏང་ནས་འདིར་བསྟན་ཞལ་བསྟབ་ལ་འཇུག་པས་ཆོག་ཅིང་ཅུང་ཟད་སྤྲོ་ན་མཁྱེན་གསོལ་གཟུ་དབང་སོགས་བསྐལ་ལས་འདོན་ཆ་བྱང་གཏེར་ཕུར་པ་ལྟ་བུ་ནས་སྦྱོར་ཡང་ལེགས་མོད།།
འདིར་སྤྱི་ཙམ་དུ།མཁྱེན་གཟུ་སོགས་མདོར་བསྡུས་པ་ནི།ཧཱུཾ།ཕྱོགས་བཅུ་ནམ་མཁའ་ཡངས་པའི་དཀྱིལ་འཁོར་ནས།།བླ་མ་རིག་འཛིན་རྒྱལ་བ་སྲས་དང་བཅས།།ཡི་དམ་ཀརྨ་དྲག་པོའི་ལྷ་ཚོགས

རྣམས།།བརྩེ་བའི་ཐུགས་རྗེས་བདག་ལ་དགོངས་སུ་གསོལ།།བདག་ནི་རིག་འཛིན་རྣལ་འབྱོར་སྒྲུབ་པ་པོ།།སྔགས་འཆང་སྒྲུབ་པ་པོ་ལ་དགྲ་བྱུང་ན།།བདག་གིས་མ་ཉེས་མ་ཡོ་སྲུང་མ་མཁྱེན།
གཟུ་དང་དབང་དུ་དཀོན་མཆོག་བཞུགས།།ཞལ་ལྕེ་སྣང་སྲིད་ལྷ་འདྲེས་མཛོད།།དམ་ཉམས་དགྲ་བོ་སྡིག་ཅན་འདིས།།དང་པོ་སངས་རྒྱས་བསྟན་པ་བཤིག།བར་དུ་དཀོན་མཆོག་དབུ་འཕང་སྨད།།
ཐ་མར་གསང་སྔགས་སྙིང་པོ་ཕྲལ།།ད་ལྟ་རྣལ་འབྱོར་བདག་ལ་བསྔོས།།ལས་དགེ་བ་བཅུ་ནི་ཁྱད་དུ་བསད།།མི་དགེ་བཅུ་ནི་དང་དུ་བླངས།།མཚམས་མེད་ལྔ་ནི་འབྲས་བུར་སྨིན།།འདི་ནི་བསྒྲལ་
བའི་ཞིང་ཡིན་པས།།ཀརྨ་དྲག་པོའི་ལྷ་ཚོགས་འཁོར་དང་བཅས།།ཆོས་ཉིད་ཞི་བའི་ངང་ལས་མ་གཡོས་ཀྱང་།།རྔམས་བརྗིད་ཚུལ་དུ་ཁྲོ་བོའི་སྐུར་བཞེངས་ལ།།བསྒྲལ་བའི་ཞིང་བཅུ་འདུལ་བའི
དུས་ལ་བབས།།མ་གཡེལ་མ་གཡེལ་ཀརྨ་དྲག་པོའི་ཚོགས།།དམ་ཉམས་དགྲ་བོ་སྒྲོལ་བའི་ཕྲིན་ལས་མཛོད།ཧོམ་བསྐྱེད་ནི།ཨེ་ཡཾ་ཛྭ་ལ་རཾ།མདུན་ཏུ་གནམ་ལྕགས་ཀྱི་ཁང་སྒོམ་ཁ་དོག་ཅིང་གཏིང
ཟབ་པ།སྒོ་མེད་ཟུར་གསུམ་མུན་ནག་འཐིབས་ཤིང་མེ་རླུང་འཚུབས་པ།ལས་བྱེད་གཤིན་རྗེ་དང་གཅན་གཟན་མང་པོས་གསོད་གཅོད་ལ་རྔམས་པ།འཇིགས་ཤིང་སྐྱེ་གཡའ་བའི་ནང་དུ་ནྲྀ་དང་ཏྲི་ལས།

དགྲ་བགེགས་ཡིད་ལ་བརྣག་པ་ལུས་རིད་ཅིང་ཉམ་ང་བ་གནོད་བྱེད་ཐམས་ཅད་འདུས་པའི་ངོ་བོར་གྱུར།བདེན་སྟོབས་ཚིག་ལྷུག་པ་སྤྱི་འགྲེ་སྤྲོན་བརྗོད།གཞུང་གསལ།ཧཱུཾ་ནྲྀ་ཏྲི་ཛཿཛཿ
མཆོག་གསུམ་སྐུ་གསུམ་བྱིན་རླབས་བདེན་པ་དང་།།དབང་ཕྱུག་འཇིག་རྟེན་དྲེགས་པའི་ནུས་མཐུ་ཡིས།།ཏིང་འཛིན་སྔགས་དང་ཕྱག་རྒྱར་ལྡན་བྱས་པས།།དཀོན་མཆོག་སྤྱི་དགྲ་རིག་འཛིན་སྐུ་དགྲ་དང་།།
སྐྱེ་འགྲོ་འཚེ་བྱེད་ཞིང་བཅུ་རུ་དྲ་དང་།།བོད་ཁམས་ཕུང་བྱེད་མཐའ་དམག་གདུག་པའི་ཚོགས།།གནོད་བྱེད་གདོན་བགེགས་འབྱུང་པོ་དམ་སྲིའི་རིགས།།བསྒྲལ་བྱར་འོས་པའི་བླ་སྲོག་འདིར་ཁུག་ཅིག།
རྩ་སྔགས་ཤམ་བུར་ཕྱག་རྒྱ་དང་བཅས་པས།བཛྲ་ཨཾ་ཀུ་ཤ་ཛཿཛཿབཛྲ་པཱ་ཤ་ཧཱུྃ།བཛྲ་སྥོ་ཊ་བཾ།བཛྲ་གྷཎྚེ་ཧོཿལན་གསུམ་གྱིས་འགུག་གཞུག་བྱ།ལྷ་དབྱེ་ནི།གུ་གུ་ལ།བྱ་འུག་གི་སྒོ་ཐོགས།ཧཱུྃ།དབྱེ་བྱེད་ལས་
ཀྱི་ཕོ་ཉའི་ཚོགས།།ལས་ངན་སྡིག་ཅན་དགྲ་བོ་འདི།།སྲུང་ཞིང་སྐྱོབ་པར་བྱེད་པ་ཡི།།ཡེ་ཤེས་འཇིག་རྟེན་ལྷ་ཡི་ཚོགས།།ཕྲོལ་ཞིག་ཕྱེ་ཞིག་རྣམ་པར་ཕྱེ།།དགྲ་ལྷ་སྤྱི་བོའི་གཙུག་ནས་ཕྲོལ།།སྲོག།
ལྷ་ཕྲག་པ་གཡས་ནས་གྲོལ།།ཡུལ་ལྷ་ཕྲག་པ་གཡོན་ནས་ཕྲོལ།།མོ་ལྷ་གསང་བའི་གནས་ནས་ཕྲོལ།།རིག་འཛིན་སྲུང་མ་རྒྱབ་ནས་ཕྲོལ།།མཉམ་པོར་འོང་བའི་བདུད་དང་སྤྲོད།མ་མ་ཏྲག་རཀྵ་

མཱ་ར་ཡ་ཕྱེ་ཕྱེ་ནྲྀ་ཏྲི་དེ་བ་སརྦ་ཨུ་ཙ་ཏ་ཡ་ཕཊ།ཉེས་པ་བསྒྲག་པ་ནི།ཧཱུྃ།དུག་ལྔའི་དབང་གྱུར་དགྲ་བགེགས་ཁྱོད།།རང་གི་ཉེས་བྱས་རང་ལ་སྨིན།།བདག་གིས་སྙིང་རྗེས་བསྒྲལ་བར་བྱ།།བྱང་ཆུབ
ཐོབ་པར་ཁྱོད་སྨོན་ཅིག།ཕུར་གདབ་ནི།ཕུར་བུ་ཐལ་སྦྱར་བར་དུ་ཐོགས་ལ།རང་གི་སོར་མོ་ལྔ་རིགས་ལྔ་ཡབ་ཡུམ་བཅུར་གྱུར།ས་མ་ཡ་ཧོཿརྗེས་སུ་ཆགས་པའི་སྦྱོར་བས་སྙོམས་པར་ཞུགས་པའི་
མཁའ་ལ་སྲས་མཆོག་ཀརྨ་ཀཱི་ལ་ཡ་སྐུ་སྟོད་སྲིན་པོ་ཁྲོས་པའི་ཉམས་ཅན་ལྗང་ནག་ཕུར་པུ་བསྒྲིལ་བ།ལྟེ་བ་མན་ཆད་ཆུ་སྲིན་གྱི་ཁ་ནས་གནམ་ལྕགས་འབར་བའི་དཔལ་ཟུར་གསུམ་དུ་རྣོ་བ།ཁོང་སེང་དུ་དྲེགས་པའི།
དདམག་ཚོགས་ལས་ལ་རྔམས་ཤིང་དུས་མེའི་ཚྭ་ཚྭ་འཕྲོ་བར་གྱུར།ཨོཾ་ཀརྨ་ཀཱི་ལ་ཡ་ཀཱ་ཡ་ཝཱ་ཀ་ཙིཏྟ་ཨ་བྷི་ཥིཉྩ་ཏུ་མཱཾ།ཕུར་བུ་ལས་བྱུང་བའི་འོད་ཟེར་གྱིས་རྒྱལ་བ་སྲས་དང་བཅས་པའི་བྱིན་རླབས་ནུས་མཐུ་
འོད་ཟེར་གྱི་རྣམ་པ་སྤྱན་དྲངས།དེ་ཉིད་ལ་ཐིམ་པས་ཁམས་གསུམ་དུས་གཅིག་ཏུ་སྒྲོལ་བའི་མཐུ་དང་ལྡན་པར་གྱུར།ཧཱུྃ།ཁྲོ་རྒྱལ་ཁྲག་འཐུང་ཆེན་པོ་ཡི།།སྲས་མཆོག་ཀརྨ་ཀཱི་ལ་ཡ།།བསྒྲིལ་བས
ལྷ་ཡང་སྐྲག་བྱེད་ན།།བཏབ་པས་དགྲ་བགེགས་སྨོས་ཅི་དགོས།།ཞིང་བཅུ་ཚང་བའི་ལོག་འདྲེན་ཚོགས།།སྒྲོལ་ཅིག་ཡེ་ཤེས་ཀློང་དུ་སྒྲོལ།སྒྲུབ་སྔགས་ཀྱི་ཤམ་བུར།ཀརྨ་ཀཱི་ལི་ཀཱི་ལ་ཡ་ཧཱུཾ་ཕཊ།

གནོད་བྱེད་དགྲ་བགེགས་ཀྱི་སྲོག་ལ་རཾ་རཾ།ཐུལ་ཐུལ།ཏྲིག་རྦད་ཏྲིག་རྦད།ཧ་ལ་པ་ཏི་ཏྲི་ག་ན་ན་རྦད།ཅེས་གདིང་གསུམ་གསལ་བ་གསུམ་དང་ལྡན་པས་ཚེ་ལུང་ཁྲུས་ལུང་གི་དམིགས་པ་བྱས་ལ་སྙིང་པ
དང་གནས་རྣམས་སུ་གདབ།ཐུན་རྫས་ཀྱིས་ཐབས་ལ།ཧཱུཾ།གཏུམ་དྲག་དཔལ་ལྡན་ཕོ་ཉའི་ཚོགས།།རྣོ་ངར་ཐུན་རྫས་མཚོན་ཆའི་ཆར།།འབེབས་པ་དགྲ་བགེགས་སྟེང་དུ་བྷྱོ།།རྗེས་ཤུལ་ཙམ་ཡང་མེད་པར
མཛོད།རྩ་སྔགས་ཀྱི་མཐར་ལས་སྔགས་བཏགས་པས་བརྡེག།རལ་གྲིས་ཕྱག་ལེན་ལྟར་གཏུབས་ལ།ཧཱུཾ།སྙིང་རྗེ་ཁྲོས་པ་ཁྲོ་རྒྱལ་གྱི།།ཡེ་ཤེས་རྣོ་དཔལ་མཚོན་ཆ་ཡིས།།དགྲ་བགེགས་བག་ཆགས་འཁྲུལ་སེམས
ཕྲལ།།རྣམ་ཤེས་སྐྱེ་མེད་དབྱིངས་སུ་སྙིམས།རྩ་སྔགས་ལས་སྔགས་བཅས་བརྗོད་ལ་བསྐལ།ཐོབ་ཧོ་མ་གཟར་ཐོགས་ལ།ཧཱུྃ།རྡུངས་ཤིག་རྡོ་རྗེ་འབར་བའི་གཏུན།།བཀའ་ལས་འདའ་བྱེད་སྡིག་ཅན་རྣམས།།ཁྲོ་
མོ་འབར་བའི་གཏུན་ཁུང་དུ།།རྡོ་རྗེ་ཐོ་བས་བརྡུངས་བྱས་པས།།ལྷ་ཡང་རུང་ཏེ་རླག་བྱེད་ན།།དགྲ་དང་བགེགས་ལ་སྨོས་ཅི་དགོས།ཨོཾ་པདྨ་ཨཱ་ཀོ་ཊ་ཡ་ཁ་ཐཾ།ཞལ་བསྟབ་ནི།ལིང་རོ་ཁྲག་གིས་བྲན་པ་ཧོམ་གཟར་དུ
ཐོགས་ལ།ཧཱུྃ།སྲིན་པོའི་རྒྱལ་པོའི་ཡལ་གམ་ཅན།།གུ་རུ་ཀརྨ་དྲག་པོ་རྩལ།།གནམ་ས་ཙམ་དུ་ཞལ་ཕྱེས་ཤིག།གངས་རི་ཙམ་གྱི་མཆེ་གཙིགས་ལ།།གློག་དམར་ཙམ་གྱི་ལྗགས་རྐྱོངས་ཤིག།

དགྲ་བགེགས་བསྒྲལ་བའི་ཤ་ཁྲག་རུས།།དུག་གསུམ་ཤ་ཁྲག་མཆོད་པར་བཞེས།ཨོཾ་ཨཱཿཧཱུཾ་ཀཱརྨ་མ་ཧཱ་གུ་རུ་སིདྡྷི་ཧཱུྃ་གནོད་བྱེད་ཀྱི་ཤ་ཁྲག་རུས་པ་ལ་ཁ་རཾ་ཁཱ་ཧི།དེ་ནས་ཚོགས་ལ་རོལ་ཅིང་ལྷག་མའི་བསྔོ་བར་བཙོན་འཇན
བྱ།ལིང་རོའི་ལྷག་མ་སྨན་ར་ཀ་དང་བཅས་པ་འབུལ་ཞིང་ཀློག་པའི་ཕྲིན་ལས་བཅོལ་པ་ནི།ཧཱུྃ།བདུད་འདུལ་ཀརྨ་གུ་རུ་ཁྲོ་ཞིང་གཏུམ།།གཡས་པས་སྣ་ཚོགས་རྡོ་རྗེས་ལས་